KOMMISSIONENS DIREKTIV 98/86/EF af 11. november 1998 om ændring af Kommissionens direktiv 96/77/EF om specifikke renhedskriterier for andre tilsætningsstoffer til levnedsmidler end farvestoffer og sødestoffer (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), som ændret ved Europa-Parlamentets og Rådets direktiv 94/34/EF (2), særlig artikel 3, stk. 3, litra a),

efter høring af Den Videnskabelige Komité for Levnedsmidler, og

ud fra følgende betragtninger:

Det er nødvendigt af fastsætte renhedskriterier for alle andre tilsætningsstoffer end farvestoffer og sødestoffer som omhandlet i Europa-Parlamentets Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (3), senest ændret ved direktiv 98/72/EF (4);

det er nødvendigt at erstatte renhedskriterierne i Rådets direktiv 78/663/EØF af 25. juli 1978 om fastsættelse af specifikke renhedskriterier for emulgatorer, stabilisatorer, fortyknings- og geleringsmidler, der må anvendes i levnedsmidler (5), senest ændret ved Kommissionens direktiv 92/4/EØF (6);

Kommissionens direktiv 96/77/EF af 2. december 1996 om specifikke renhedskriterier for andre tilsætningsstoffer til levnedsmidler end farvestoffer og sødestoffer (7) indeholder første liste med renhedskriterier for en række tilsætningsstoffer til levnedsmidler; denne liste bør nu suppleres med netop fastsatte renhedskriterier for andre tilsætningsstoffer;

der skal tages hensyn til specifikationerne og analysemetoderne for tilsætningsstoffer, således som de er fastsat i Codex Alimentarius af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA);

levnedsmiddeltilsætningsstoffer, der fremstilles ved metoder eller af udgangsmaterialer, som i væsentlig grad adskiller sig fra dem, der er omfattet af evalueringen i Den Videnskabelige Komité for Levnedsmidler, og andre levnedsmiddeltilsætningsstoffer end dem, der er nævnt i dette direktiv, forelægges for Den Videnskabelige Komité for Levnedsmidler til en fuldstændig evaluering, hvor hovedvægten lægges på renhedskriterierne;

direktivets foranstaltninger er i overensstemmelse med udtalelse fra Den Stående Levnedsmiddelkomité -

UDSTEDT FØLGENDE DIREKTIV:

Artikel 1

Direktiv 96/77/EF ændres som følger:

1) Artikel 2 affattes således:

»Artikel 2

De i artikel 1 omhandlede renhedskriterier erstatter renhedskriterierne i direktiv 65/66/EØF, 78/663/EØF og 78/664/EØF.«

2) I bilaget tilføjes teksten i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest 1. juli 1999. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Produkter, der er bragt på markedet eller mærket inden 1. juli 1999, men som ikke opfylder bestemmelserne i dette direktiv, kan fortsat sælges, indtil de er udsolgt.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 11. november 1998.

På Kommissionens vegne

Martin BANGEMANN

Medlem af Kommissionen

(1) EFT L 40 af 11.2.1989, s. 27.

(2) EFT L 237 af 10.9.1994, s. 1.

(3) EFT L 61 af 18.3.1995, s. 1.

(4) EFT L 295 af 4.11.1998, s. 18.

(5) EFT L 223 af 14.8.1978, s. 7.

(6) EFT L 55 af 29.2.1992, s. 96.

(7) EFT L 339 af 30.12.1996, s 1.

BILAG

»Ethylenoxid må ikke benyttes til sterilisering af tilsætningsstoffer til levnedsmidler.

>TABELPOSITION>

«